《雪后用东坡书北台壁诗韵二首 其一》
清代·刘天谊

点缀寒林莫辨鸦，谁将盐汁引羊车。纷如群玉飞来屑，巧取层冰散作花。

野店应多沽酒客，江舟仅见钓鱼家。也思乘兴寻安道，归路愁迷十字叉。

作者简介：刘天谊（1774—1854），字宜甫，号戒庵，先世深州人，其父实斋徙居于青县温褚村（今属沧县）。弱冠游泮，秋闱屡试不售，遂绝意进取，肆力于古文辞。与朱煌号称二杰，著有《同野堂诗文集》。其诗见于《津门诗抄》。